Daardie Kolbe-towerkuns . . . al weer! | Netwerk24
14 Januarie 2020 05:56
Die Bok-ster Cheslin Kolbe speel die Europese Kampioenebekerreeks aan die brand. Foto: Getty Images
Die Springbok-vleuel Cheslin Kolbe het weer die kollig gesteel met ’n stukkie briljante spel.
Sy Franse klubspan, Toulouse, het die afgelope naweek die uitkloprondes van die Europese Kampioenebekerreeks gehaal deur Connacht met 21-7 te klop.
Die Suid-Afrikaner het op linkervleuel uitgedraf en moes in die 11de minuut van die wedstryd in Galway ’n skop deur die Ierse losskakel Jack Carty bemeester.
Kyk hoe die Wêreldbekerwenner sy direkte teenstander uitoorlê en met ’n vinnige dartellopie sowat 20 m se veldgebied wen:
Cheslin Kolbe casually showing off his insane skill in a high pressure situation ??#HeinekenChampionsCup pic.twitter.com/RKtnZTfdl0
Kolbe het in sy eerste jaar by Toulouse sterstatus behaal.
Hy het verlede seisoen meer verdedigers geklop (52) en meer breekslae behaal (17) as enige ander speler in die Europese Kampioenebekerreeks.
Meer oor: Cheslin Kolbe | Europese Kampioenebeker | Toulouse